

**"Қарлығаш" мәдени-сауықтыру орталығын жеке меншіктен республикалық меншікке сыйға тарту шарты бойынша қабылдауды келісу туралы**

Қазақстан Республикасы Үкіметінің 2012 жылғы 12 қазанда № 1300 Қаулысы

      «Cыйға тарту шарты бойынша мемлекеттің мүлік құқығына ие болу қағидасын бекіту туралы» Қазақстан Республикасы Үкіметінің 2011 жылғы 28 қыркүйектегі № 1103 қаулысына сәйкес Қазақстан Республикасының Үкіметі **ҚАУЛЫ ЕТЕДІ**:  
      1. «Қазимпэкс» республикалық орталығы» акционерлік қоғамының Астана қаласы, Интернациональный кенті, № 1 Гольф клуб ауданы мекенжайы бойынша орналасқан, теңгерімдік құны 94005385,39 (тоқсан төрт миллион бес мың үш жүз сексен бес теңге отыз тоғыз тиын) болатын «Қарлығаш» мәдени-сауықтыру орталығын республикалық меншікке сыйға тарту шарты бойынша беру туралы ұсынысына келісім берілсін.  
      2. Қазақстан Республикасы Қаржы министрлігінің Мемлекеттік мүлік және жекешелендіру комитеті заңнамада белгіленген тәртіппен осы қаулының 1-тармағынан туындайтын қажетті іс-шараларды жүзеге асырсын.  
      3. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     С. Ахметов*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК